হ্যাং ডে স্টেডিয়াম

হ্যাং ডে স্টেডিয়াম (ভিয়েতনামী: Sân vận động Hàng Đẫy) বা সংক্ষেপে হ্যানয় স্টেডিয়াম হল ভিয়েতনামের হ্যানয় শহরে অবস্থিত একটি ফুটবল স্টেডিয়াম। স্টেডিয়ামটির দর্শক ধারণক্ষমতা ২২,৫০০; তবে, জরাজীর্ণ অবস্থার কারণে, স্ট্যান্ড বি-এর উপরের স্তরটি বর্তমানে অব্যবহারযোগ্য, যার ফলে এই সংখ্যা কমে প্রায় ১৫,০০০-এ দাঁড়িয়েছে। ২০০০ থেকে ২০০৩ সাল পর্যন্ত, স্টেডিয়ামটি হ্যানয় স্টেডিয়াম নামে পরিচিত ছিল। ২৪শে এপ্রিল, ২০০৩-এ, ঐতিহাসিক নাম "হ্যাং ডে" পুনরুদ্ধার করা হয়। হ্যাং ডে হ্যানয়ের কেন্দ্রস্থলে অবস্থিত। মাই দিনহ জাতীয় স্টেডিয়াম নির্মাণের আগে, এখানেই ভিয়েতনাম পুরুষ ও মহিলা উভয় দলের পাশাপাশি অলিম্পিক দলের ফুটবল ম্যাচ আয়োজন করত। স্টেডিয়ামটি হ্যানয় এবং ভিয়েতনামের বিভিন্ন ক্রীড়া ও সাংস্কৃতিক অনুষ্ঠানেরও মাঠ ছিল। ১৯৯৮ সালে, উদ্বোধনী ম্যাচ, গ্রুপ ‘বি’ এবং টাইগার কাপ ১৯৯৮ ফাইনালের ম্যাচগুলো এখানে অনুষ্ঠিত হয়েছিল। তথ্যসূত্র বহিঃসংযোগ Stadium information ওয়েব্যাক মেশিনে আর্কাইভকৃত ২০১৮-০৩-১৯ তারিখে StadiumDB.com page